                  29.10.2021

                  HR

                  Službeni list Europske unije

                  C 445/206

         P9_TA(2020)0380
         Izmjene Poslovnika kako bi se osiguralo funkcioniranje Parlamenta u izvanrednim okolnostima
         Odluka Europskog parlamenta od 17. prosinca 2020. o izmjenama Poslovnika kako bi se osiguralo funkcioniranje Parlamenta u izvanrednim okolnostima (2020/2098(REG))
         (2021/C 445/25)

            Europski parlament,

                     —

                     uzimajući u obzir članke 236. i 237. Poslovnika,

                     —

                     uzimajući u obzir izvješće Odbora za ustavna pitanja (A9-0194/2020),

                     1.

                     odlučuje u Poslovnik unijeti niže navedene izmjene;

                     2.

                     naglašava da je zdravstvena kriza izazvana pandemijom bolesti COVID-19 pokazala da Poslovnik treba sadržavati unaprijeđenije postupke kojima bi se osiguralo neometano funkcioniranje Parlamenta u različitim vrstama izvanrednih okolnosti;

                     3.

                     ističe važnost privremenih mjera koje su tijekom aktualne zdravstvene krize u skladu s vladavinom prava donijeli njegov predsjednik i upravljačka tijela kao odgovor na izvanredne okolnosti; naglašava da nije bilo alternative tim mjerama kako bi se zajamčio kontinuitet rada Parlamenta onako kako to nalažu Ugovori te da su one omogućile Parlamentu da tijekom krize svoje zakonodavne, proračunske, političke i nadzorne zadaće obavlja u skladu s postupcima koji su predviđeni Ugovorima;

                     4.

                     ističe da su te privremene mjere bile u potpunosti opravdane te da su osigurale valjanost svih glasovanja održanih tijekom razdoblja njihove primjene;

                     5.

                     podsjeća na važnost osiguravanja, koliko god je to u njegovoj moći, razumne prilagodbe zastupnicima s invaliditetom i njihovom osoblju dok Parlament funkcionira u izvanrednim okolnostima;

                     6.

                     smatra da se izmjene niže u tekstu trebaju usvojiti alternativnim sustavom elektroničkog glasovanja u skladu s trenutačnim privremenim mjerama koje su donijeli predsjednik i upravljačka tijela Parlamenta kako bi mu se omogućilo da funkcionira tijekom zdravstvene krize prouzročene pandemijom bolesti COVID-19;

                     7.

                     odlučuje da spomenute izmjene stupaju na snagu 1. siječnja 2021., ali da se primjenjuju tek od 18. siječnja 2021. kako bi predsjednik i Konferencija predsjednika imali pravnu osnovu za donošenje i prethodno odobrenje odluke u skladu s novim člankom 237.a stavkom 2. prvim podstavkom kako bi se nove odredbe mogle u potpunosti primjenjivati od prvog dana njihove primjene, odnosno na početku prve redovne sjednice 2021;

                     8.

                     nalaže svojem predsjedniku da tu odluku proslijedi Vijeću, Komisiji te vladama i nacionalnim parlamentima radi informiranja.

            Amandman 1

            Poslovnik Europskog parlamenta

            Glava XIII.a (nova)

                        Tekst na snazi

                        Izmjena

            Amandman 2

            Poslovnik Europskog parlamenta

            Članak 237.a (novi)

                        Tekst na snazi

                        Izmjena

                           Članak 237.a

                           Izvanredne mjere

                              1.

                              Ovaj članak Poslovnika primjenjuje se na situacije kada je Parlament zbog izvanrednih i nepredvidivih okolnosti na koje ne može utjecati spriječen u obavljanju svojih dužnosti i izvršavanju svojih ovlasti u skladu s Ugovorima te je potrebno privremeno odstupanje od uobičajenih postupaka Parlamenta utvrđenih u drugim odredbama Poslovnika kako bi se donijele izvanredne mjere koje će Parlamentu omogućiti da nastavi provođenje svojih dužnosti i izvršavanje ovlasti.

                           Smatra se da takve izvanredne okolnosti postoje ako predsjednik na temelju pouzdanih dokaza koje su, prema potrebi, potvrdile službe Parlamenta, zaključi da zbog sigurnosti ili zaštite ili zbog nedostupnosti tehničkih sredstava nije ili neće biti nemoguće ili je pak opasno sazvati Parlament u skladu s uobičajenim postupcima utvrđenima u drugim odredbama Poslovnika i njegovim usvojenim kalendarom.

                              2.

                              Ako su uvjeti iz stavka 1. ispunjeni, predsjednik uz odobrenje Konferencije predsjednika može odlučiti primijeniti jednu ili više mjera iz stavka 3.

                           Ako je zbog razloga hitnosti nemoguće sazvati Konferenciju predsjednika, čiji bi se članovi okupili bilo fizički bilo internetski, predsjednik može donijeti odluku o primijeni jedne ili više mjera navedenih u stavku 3. Takva odluka istječe pet dana nakon donošenja, osim ako je Konferencija predsjednika ne odobri tijekom tog razdoblja.

                           Nakon odluke predsjednika koju odobri Konferencija predsjednika, zastupnici ili klub/ovi zastupnika koji dosežu barem srednji prag mogu u bilo kojem trenutku zatražiti da se neke ili sve mjere iz te odluke zasebno podnesu Parlamentu na odobrenje bez rasprave. Glasovanje na plenarnoj sjednici uvrštava se na dnevni red prve sljedeće dnevne sjednice nakon dana podnošenja zahtjeva. Podnošenje amandmana nije dopušteno. Ako mjera ne uspije dobiti većinu glasova, ona prestaje važiti po završetku plenarne sjednice. Mjera odobrena na plenarnoj sjednici ne može biti predmet daljnjeg glasovanja tijekom iste sjednice.

                              3.

                              Odlukom iz stavka 2. mogu se predvidjeti sve odgovarajuće mjere koje se odnose na izvanredne okolnosti iz stavka 1., a posebno sljedeće mjere:

                                       (a)

                                       odgoda zakazane sjednice, dnevne sjednice ili sjednice odbora za kasniji datum i/ili otkazivanje ili ograničavanje sjednica međuparlamentarnih izaslanstva i drugih tijela;

                                       (b)

                                       premještanje održavanja sjednice, dnevne sjednice ili sjednice odbora iz sjedišta Parlamenta u jedno od njegovih mjesta rada ili u vanjsko mjesto ili iz jednog od njegovih mjesta rada u sjedište Parlamenta, u jedno od drugih mjesta rada ili u vanjsko mjesto Parlamenta;

                                       (c)

                                       održavanje sjednice ili dnevne sjednice u prostorijama Parlamenta, u cijelosti ili djelomično u odvojenim prostorijama za sastanke, što omogućava odgovarajuće fizičko distanciranje;

                                       (d)

                                       održavanje sjednice, dnevne sjednice ili sastanka nekoga od tijela Parlamenta u okviru režima sudjelovanja na daljinu utvrđenog u članku 237.c Poslovnika;

                                       (e)

                                       privremenu zamjenu članova u odboru koju mogu provesti klubovi zastupnika, osim ako se dotični član ne protivi takvoj privremenoj zamjeni, u slučaju da mehanizam ad hoc zamjene utvrđen člankom 209. stavkom 7. ne osigura zadovoljavajući odgovor kojim se reagira na izvanredne okolnosti;

                              4.

                              Odluka iz stavka 2. vremenski je ograničena te sadrži razloge na kojima se temelji. Ona stupa na snagu nakon objave na internetskim stranicama Parlamenta ili, ako okolnosti onemoguće takvu objavu, primjenom drugih najprikladnijih i dostupnih metoda njezine objave.

                           O odluci se bez odlaganja također obavještavaju svi zastupnici pojedinačno.

                           U skladu s postupkom iz stavka 2. predsjednik može produžiti odluku jednom ili više puta, na ograničeno vrijeme. Odluka o produženju sadrži razloge na kojima se temelji.

                           Predsjednik mora opozvati odluku donesenu u skladu s ovim člankom čim prestanu postojati izvanredne okolnosti iz stavka 1. koje su dovele do njezina donošenja.

                              5.

                              Ovaj članak Poslovnika primjenjuje se samo kao krajnje sredstvo te se odabiru i primjenjuju samo mjere koje su nužno potrebne za reagiranje na izvanredne okolnosti.

                           Pri primjeni ovog članka Poslovnika treba naročito voditi računa o načelu predstavničke demokracije, načelu jednakog postupanja prema zastupnicima, pravu zastupnika da neometano izvršavaju svoj zastupnički mandat, uključujući njihova prava koja proizlaze iz članka 167. Poslovnika te njihovo pravo da glasuju slobodno, pojedinačno i osobno, baš kao i o Protokolu br. 6 o mjestu sjedišta institucija te određenih tijela, ureda, agencija i službi Europske unije, priloženog Ugovorima.

            Amandman 3

            Poslovnik Europskog parlamenta

            Članak 237.b (novi)

                        Tekst na snazi

                        Izmjena

                           Članak 237.b

                           Poremećaj političke ravnoteže u Parlamentu

                              1.

                              Predsjednik uz odobrenje Konferencije predsjednika može donijeti mjere potrebne za lakše sudjelovanje dotičnih zastupnika ili klubova zastupnika ako na temelju pouzdanih dokaza zaključi da je politička ravnoteža u Parlamentu ozbiljno narušena zato što velik broj zastupnika ili klubova zastupnika iz razloga sigurnosti ili zaštite ili zbog nedostupnosti tehničkih rješenja ne može sudjelovati u radu Parlamenta u skladu s uobičajenim postupcima utvrđenima u drugim odredbama Poslovnika.

                           Jedini cilj takvih mjera jest omogućiti sudjelovanje na daljinu zastupnika na koje se odnosi primjena odabranih tehničkih sredstava u skladu s člankom 237.c stavkom 1. Poslovnika ili drugih odgovarajućih sredstava koja služe istoj svrsi.

                              2.

                              Mjere iz stavka 1. mogu se donijeti u korist velikog broja zastupnika ako oni ne mogu sudjelovati zbog izvanrednih i nepredvidivih okolnosti u regionalnom kontekstu na koje ne mogu utjecati.

                           Mjere iz stavka 1. mogu se donijeti u korist članova kluba zastupnika, ako ih taj klub zatraži, ako klub ne može sudjelovati zbog izvanrednih i nepredvidivih okolnosti na koje ne može utjecati.

                              3.

                              Članak 237.a stavak 2. drugi i treći podstavak, kao i pravila i načela utvrđena u članku 237.a stavcima 4. i 5. Poslovnika primjenjuju se na odgovarajući način.

            Amandman 4

            Poslovnik Europskog parlamenta

            Članak 237.c (novi)

                        Tekst na snazi

                        Izmjena

                           Članak 237.c

                           Režim sudjelovanja na daljinu

                              1.

                              Ako predsjednik u skladu s člankom 237.a stavkom 3. točkom (d) Poslovnika odluči primijeniti režim sudjelovanja na daljinu, Parlament može provoditi svoje postupke na daljinu, između ostaloga, dopuštajući svim zastupnicima da ostvaruju određena zastupnička prava uz pomoć elektroničke tehnologije.

                           Ako predsjednik u skladu s člankom 237.b Poslovnika odluči da treba upotrebljavati odabrana tehnička sredstva u okviru režima sudjelovanja na daljinu, ovaj članak Poslovnika primjenjuje se samo u nužnoj mjeri i samo na dotične zastupnike.

                              2.

                              Režim sudjelovanja na daljinu osigurava da:

                                 —

                                       zastupnici mogu obnašati svoj zastupnički mandat, uključujući naročito njihovo pravo da na plenarnoj sjednici i u odborima neometano govore, glasuju i podnose tekstove;

                                 —

                                       zastupnici uvijek glasuju pojedinačno i osobno;

                                 —

                                       je sustavom glasovanja na daljinu zastupnicima omogućeno uobičajeno glasovanje, poimenično glasovanje i tajno glasovanje kao i da zastupnici mogu provjeriti jesu li njihovi glasovi prebrojeni onako kako su dani;

                                 —

                                       se primjenjuje jedinstveni sustav glasovanja za sve zastupnike, bez obzira na to nalaze li se oni u prostorijama Parlamenta ili ne;

                                 —

                                       se članak 167. Poslovnika primjenjuje u najvećoj mogućoj mjeri;

                                 —

                                       su rješenja u području informacijskih tehnologija koja su dostupna zastupnicima i njihovom osoblju „tehnološki neutralna”;

                                 —

                                       se sudjelovanje zastupnika u parlamentarnim raspravama i glasovanju odvija uz primjenu sigurnih elektroničkih sredstava kojima izravno i interno upravljaju službe Parlamenta koje ih i nadziru.

                              3.

                              Pri donošenju odluke iz stavka 1. predsjednik utvrđuje primjenjuje li se taj režim na ostvarivanje prava zastupnika samo na plenarnoj sjednici ili i na ostvarivanje njihovih prava u odborima i/ili drugim tijelima Parlamenta.

                           Predsjednik u svojoj odluci utvrđuje i kako se tijekom trajanja režima prilagođavaju prava i prakse koji se ne mogu primjereno primjenjivati bez fizičke prisutnosti zastupnika.

                           Ta prava i prakse odnose se, između ostaloga, na:

                                 —

                                       način utvrđivanja nazočnosti na sjednici ili sastanku;

                                 —

                                       uvjete pod kojima se podnosi zahtjev za provjeru kvoruma,

                                 —

                                       podnošenje tekstova;

                                 —

                                       zahtjeve za glasovanje po dijelovima i odvojeno glasovanje;

                                 —

                                       dodjelu vremena za izlaganje;

                                 —

                                       raspored rasprava;

                                 —

                                       obrazloženje usmenih amandmana i ulaganje prigovora na usmene amandmane;

                                 —

                                       redoslijed glasovanja;

                                 —

                                       rokove i vremenska ograničenja za utvrđivanje dnevnog reda i za postupovne prijedloge.

                              4.

                              U svrhu primjene odredbi Pravilnika koji se odnose na kvorum i glasovanje u vijećnici smatra se da su zastupnici koji sudjeluju na daljinu fizički prisutni u vijećnici.

                           Odstupajući od članka 171. stavka 11. Poslovnika zastupnici koji nisu govorili tijekom rasprave mogu jedanput tijekom svake sjednice dati pisanu izjavu koja se prilaže doslovnom izvješću o raspravi.

                           Predsjednik, prema potrebi, utvrđuje način na koji zastupnici mogu upotrebljavati vijećnicu tijekom režima sudjelovanja na daljinu te u prvom redu najveći broj zastupnika koji mogu biti fizički prisutni.

                              5.

                              Ako predsjednik u skladu sa stavkom 3. prvim podstavkom odluči primijeniti režim sudjelovanja na daljinu na odbore ili druga tijela, stavak 4. prvi podstavak primjenjuje se mutatis mutandis.

                              6.

                              Predsjedništvo donosi mjere koje se odnose na rad i sigurnost elektroničkih sredstava koja se koriste u skladu s ovim člankom Poslovnika sukladno sa zahtjevima i standardima utvrđenima u stavku 2.

            Amandman 5

            Poslovnik Europskog parlamenta

            Članak 237.d (novi)

                        Tekst na snazi

                        Izmjena

                              Članak 237.d

                              Održavanje sjednice ili dnevne sjednice u odvojenim prostorijama za sastanke

                              Ako predsjednik u skladu s člankom 237.a stavkom 3. točkom (c) Poslovnika dopusti da se sjednica ili dnevna sjednica u cijelosti ili djelomično održi u više različitih prostorija za sastanke, uključujući, ako je prikladno, u vijećnici, primjenjuju se sljedeća pravila:

                                    —

                                          smatra se da prostorije za sastanke korištene u ovom kontekstu kolektivno čine vijećnicu;

                                    —

                                          predsjednik može, ako je potrebno, odrediti način na koji se mogu koristiti odgovarajuće prostorije za sastanke kako bi se osiguralo poštovanje zahtjeva u pogledu fizičkog distanciranja.


title: Odluka Vijeća (ZVSP) 2021/1893 od 28. listopada 2021. o izmjeni Odluke 2010/573/ZVSP o mjerama ograničavanja protiv vodstva transnistrijske regije Republike Moldove

text:
                  29.10.2021

                  HR

                  Službeni list Europske unije

                  L 384/108

         ODLUKA VIJEĆA (ZVSP) 2021/1893
         od 28. listopada 2021.
         o izmjeni Odluke 2010/573/ZVSP o mjerama ograničavanja protiv vodstva transnistrijske regije Republike Moldove
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 27. rujna 2010. donijelo Odluku 2010/573/ZVSP (1) o mjerama ograničavanja protiv vodstva transnistrijske regije Republike Moldove.

                     (2)

                     Na temelju preispitivanja Odluke 2010/573/ZVSP mjere ograničavanja protiv vodstva transnistrijske regije Republike Moldove trebalo bi produljiti do 31. listopada 2022. Vijeće će nakon šest mjeseci preispitati stanje u vezi s mjerama ograničavanja.

                     (3)

                     Odluku 2010/573/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Članak 4. stavak 2. Odluke 2010/573/ZVSP zamjenjuje se sljedećim:

                  „2.   Ova se Odluka primjenjuje do 31. listopada 2022. Ona se stalno preispituje. Produljuje se ili mijenja, prema potrebi, ako Vijeće smatra da njezini ciljevi nisu ispunjeni.”.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 28. listopada 2021.

                  Za Vijeće

                  Predsjednik

               G. DOVŽAN

            (1)  Odluka Vijeća 2010/573/ZVSP od 27. rujna 2010. o mjerama ograničavanja protiv vodstva transnistrijske regije Republike Moldove (SL L 253, 28.9.2010., str. 54.).


               29.10.2021

               HR

               Službeni list Europske unije

               C 445/214

      P9_TA(2020)0339
      Predloženo imenovanje Mareka Opiole za člana Revizorskog suda
      Odluka Europskog parlamenta od 15. prosinca 2020. o predloženom imenovanju Mareka Opiole za člana Revizorskog suda (C9-0350/2020 – 2020/0806(NLE))
      (Savjetovanje)
      (2021/C 445/27)

         Europski parlament,

                  —

                  uzimajući u obzir članak 286. stavak 2. Ugovora o funkcioniranju Europske unije u skladu s kojim se Vijeće savjetovalo s Parlamentom (C9-0350/2020),

                  —

                  uzimajući u obzir članak 129. Poslovnika,

                  —

                  uzimajući u obzir izvješće Odbora za proračunski nadzor (A9-0249/2020),

                  A.

                  budući da se Vijeće pismom od 5. studenoga 2020. savjetovalo s Parlamentom u vezi s imenovanjem Mareka Opiole na funkciju člana Revizorskog suda;

                  B.

                  budući da je Odbor za proračunski nadzor ocijenio kvalifikacije predloženog kandidata, posebno u smislu uvjeta navedenih u članku 286. stavku 1. Ugovora o funkcioniranju Europske unije;

                  C.

                  budući da je u tom odboru 7. prosinca 2020. održano saslušanje kandidata tijekom kojeg je dao uvodnu izjavu te odgovarao na pitanja članova odbora;

                  1.

                  daje negativno mišljenje o prijedlogu Vijeća da se Mareka Opiolu imenuje članom Revizorskog suda i traži od Vijeća da povuče svoj prijedlog i da Parlamentu podnese novi;

                  2.

                  nalaže svojem predsjedniku da ovu Odluku proslijedi Vijeću i, radi obavijesti, Revizorskom sudu te drugim institucijama Europske unije i revizijskim institucijama država članica.


               29.10.2021

               HR

               Službeni list Europske unije

               C 445/225

      P9_TA(2020)0348
      Neulaganje prigovora na delegirani akt: Službene kontrole na graničnoj kontrolnoj postaji na kojoj roba napušta Uniju i određene odredbe o provozu i pretovaru
      Odluka Europskog parlamenta o neulaganju prigovora na Delegiranu uredbu (EU) 2019/2124 Komisije od 29. listopada 2020. u pogledu službenih kontrola na graničnoj kontrolnoj postaji na kojoj roba napušta Uniju i određenih odredaba o provozu i pretovaru (C(2020)07418 – 2020/2855(DEA))
      (2021/C 445/36)

         Europski parlament,

                  —

                  uzimajući u obzir Delegiranu uredbu Komisije od 29. listopada 2020. o izmjeni Delegirane uredbe (EU) 2019/2124 u pogledu službenih kontrola na graničnoj kontrolnoj postaji na kojoj roba napušta Uniju i određenih odredaba o provozu i pretovaru (C(2020)07418),

                  —

                  uzimajući u obzir pismo Komisije od 6. studenog 2020. kojim od Europskog parlamenta traži da izjavi da neće ulagati prigovor na Delegiranu uredbu,

                  —

                  uzimajući u obzir pismo Odbora za okoliš, javno zdravlje i sigurnost hrane predsjedniku Konferencije predsjednika odbora od 2. prosinca 2020.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 51. stavak 1. točke (b) i (d) te članak 144. stavak 6.,

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke koju je podnio Odbor za okoliš, javno zdravlje i sigurnost hrane,

                  —

                  uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 15. prosinca 2020.,

                  A.

                  budući da se Delegiranom uredbom Komisije (EU) 2019/2124 (2) utvrđuju pravila na temelju kojih nadležna tijela država članica (3) provode službene kontrole pošiljaka životinja i robe u provozu, pretovaru i daljnjem prijevozu kroz Uniju;

                  B.

                  budući da se člankom 51. stavkom 1. točkama (b) i (d) Uredbe (EU) 2017/625 Komisija ovlašćuje za donošenje delegiranih akata u vezi s pravilima za utvrđivanje rokova i postupaka za provedbu provjera dokumentacije i, prema potrebi, provjera identiteta i fizičkih provjera kategorija životinja i robe koje podliježu službenim kontrolama predviđenima u članku 47. stavku 1. te uredbe, a koje se u Uniju unose morskim putem ili zračnim prijevozom iz treće zemlje, ako se te životinje ili roba premještaju s plovila ili zrakoplova te se pod carinskim nadzorom prevoze u drugo plovilo ili zrakoplov u istoj luci ili zračnoj luci radi pripreme za daljnje putovanje („pretovarene pošiljke”) te s pravilima za utvrđivanje slučajeva i uvjeta pod kojima se prijevoz pošiljaka kategorija životinja i robe iz članka 47. stavka 1. te uredbe može odobriti i određenih službenih kontrola koje se moraju provoditi nad takvim pošiljkama na graničnim kontrolnim postajama, uključujući slučajeve i uvjete skladištenja robe u posebno odobrenim carinskim skladištima ili u slobodnim zonama;

                  C.

                  budući da je 29. listopada 2020. Komisija proslijedila Parlamentu Delegiranu uredbu, čime je otvoren dvomjesečni rok za nadzor u kojem Parlament može uložiti prigovor na tu delegiranu uredbu;

                  D.

                  budući da se, među ostalim, Delegiranom uredbom uvodi fleksibilnost u upravljanju službenim kontrolama koje prolaze kroz Veliku Britaniju iz države članice u Irsku i obratno („kopneni most”), čime se omogućuje upotreba nacionalnih sustava za upravljanje informacijama te se doprinosi smanjenju administrativnog opterećenja za predmetne države članice;

                  E.

                  budući da bi Delegirana uredba trebala hitno stupiti na snagu i primjenjivati se od 1. siječnja 2021. kako bi se osiguralo da mjere predviđene tom uredbom proizvode učinke nakon što 31. prosinca 2020. završi prijelazno razdoblje iz Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju;

                  1.

                  izjavljuje da ne ulaže prigovor na Delegiranu uredbu;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 95, 7.4.2017., str. 1.

         (2)  Delegirana Uredba Komisije (EU) 2019/2124 оd 10. listopada 2019. o dopuni Uredbe (EU) 2017/625 Europskog parlamenta i Vijeća u pogledu pravila za službene kontrole pošiljaka životinja i robe u provozu, pretovaru i daljnjem prijevozu kroz Uniju i o izmjeni uredaba Komisije (EZ) br. 798/2008, (EZ) br. 1251/2008, (EZ) br. 119/2009, (EU) br. 206/2010, (EU) br. 605/2010, (EU) br. 142/2011, (EU) br. 28/2012, Provedbene uredbe Komisije (EU) 2016/759 i Odluke Komisije 2007/777/EZ (SL L 321, 12.12.2019., str. 73.).

         (3)  U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno s člankom 5. stavkom 4. Protokola o Irskoj / Sjevernoj Irskoj u vezi s Prilogom 2. tom protokolu, ova se Uredba primjenjuje na Ujedinjenu Kraljevinu i u Ujedinjenoj Kraljevini u vezi sa Sjevernom Irskom.


               29.10.2021

               HR

               Službeni list Europske unije

               C 445/227

      P9_TA(2020)0350
      Neulaganje prigovora na delegirani akt: Identifikacijska oznaka koja se treba upotrebljavati za određene proizvode životinjskog podrijetla u Ujedinjenoj Kraljevini u pogledu Sjeverne Irske
      Odluka Europskog parlamenta o neulaganju prigovora na Delegiranu uredbu Komisije od 7. prosinca 2020. o izmjeni Priloga II. Uredbi (EZ) br. 853/2004 Europskog parlamenta i Vijeća u pogledu identifikacijske oznake koja se treba upotrebljavati za određene proizvode životinjskog podrijetla u Ujedinjenoj Kraljevini u pogledu Sjeverne Irske, (C(2020)08765 – 2020/2907(DEA))
      (2021/C 445/37)

         Europski parlament,

                  —

                  uzimajući u obzir Delegiranu uredbu Komisije od 7. prosinca 2020. o izmjeni Priloga II. Uredbi (EZ) br. 853/2004 Europskog parlamenta i Vijeća u pogledu identifikacijske oznake koja se treba upotrebljavati za određene proizvode životinjskog podrijetla u Ujedinjenoj Kraljevini u pogledu Sjeverne Irske (C(2020)08765),

                  —

                  uzimajući u obzir pismo Komisije od 7. prosinca 2020. kojim od Europskog parlamenta traži da izjavi kako neće ulagati prigovor na Delegiranu uredbu,

                  —

                  uzimajući u obzir pismo Odbora za okoliš, javno zdravlje i sigurnost hrane predsjedniku Konferencije predsjednika odbora od 11. prosinca 2020.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1), a posebno njezin članak 10. stavak 1. i članak 11.a stavak 6.,

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke koju je podnio Odbor za okoliš, javno zdravlje i sigurnost hrane,

                  —

                  uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 15. prosinca 2020.,

                  A.

                  budući da se Uredbom (EZ) br. 853/2004 utvrđuju određena higijenska pravila za hranu životinjskog podrijetla za subjekte u poslovanju s hranom te da se posebno u Prilogu II. toj Uredbi nalaze zahtjevi u pogledu identifikacijske oznake koju subjekti u poslovanju s hranom moraju staviti na određene proizvode životinjskog podrijetla, uključujući zahtjeve u pogledu oznaka zemalja koje će upotrebljavati države članice i treće zemlje;

                  B.

                  budući da u skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Sporazum o povlačenju), a posebno člankom 5. stavkom 4. Protokola o Irskoj/Sjevernoj Irskoj u vezi s Prilogom 2. tom protokolu, Uredba (EZ) br. 853/2004 i akti Komisije koji se na njoj temelje i dalje se primjenjuju na Ujedinjenu Kraljevinu i u Ujedinjenoj Kraljevini u vezi sa Sjevernom Irskom nakon isteka prijelaznog razdoblja; budući da je zbog toga potrebno izmijeniti zahtjeve utvrđene u Prilogu II. toj Uredbi u pogledu identifikacijske oznake koju bi trebalo upotrebljavati u Ujedinjenoj Kraljevini u vezi sa Sjevernom Irskom;

                  C.

                  budući da je 7. prosinca 2020. Komisija proslijedila Parlamentu Delegiranu uredbu, čime je otvoren dvomjesečni rok za nadzor u kojem Parlament može uložiti prigovor na tu delegiranu uredbu;

                  D.

                  budući da se Delegiranom uredbom prilagođava identifikacijska oznaka koja se stavlja na proizvode životinjskog podrijetla proizvedene u Sjevernoj Irskoj;

                  E.

                  budući da bi se Delegirana uredba trebala primjenjivati od 1. siječnja 2021. kako bi se osiguralo da mjere predviđene tom uredbom stupe na snagu nakon prijelaznog razdoblja iz Sporazuma o povlačenju 31. prosinca 2020.;

                  1.

                  izjavljuje da ne ulaže prigovor na Delegiranu uredbu;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 139, 30.4.2004., str. 55.


               29.10.2021

               HR

               Službeni list Europske unije

               C 445/229

      P9_TA(2020)0352
      Neulaganje prigovora na delegirani akt: rokovi za podnošenje ulaznih skraćenih deklaracija i deklaracija prije otpreme u slučaju prijevoza morem kojemu je polazište ili odredište u Ujedinjenoj Kraljevini, Kanalskim otocima i Otoku Manu
      Odluka Europskog parlamenta o neulaganju prigovora na Delegiranu uredbu Komisije od 20. studenoga 2020. o izmjeni Delegirane uredbe (EU) 2015/2446 u pogledu rokova za podnošenje ulaznih skraćenih deklaracija i deklaracija prije otpreme u slučaju prijevoza morem kojemu je polazište ili odredište u Ujedinjenoj Kraljevini Velike Britanije i Sjeverne Irske, Kanalskim otocima i Otoku Manu (C(2020)08072 – 2020/2890(DEA))
      (2021/C 445/38)

         Europski parlament,

                  —

                  uzimajući u obzir Delegiranu uredbu Komisije (C(2020)08072),

                  —

                  uzimajući u obzir pismo Komisije od 26. studenoga 2020. kojim od Europskog parlamenta traži da izjavi kako neće ulagati prigovor na Delegiranu uredbu,

                  —

                  uzimajući u obzir pismo Odbora za unutarnje tržište i zaštitu potrošača predsjedniku Konferencije predsjednika odbora od 2. prosinca 2020.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezine članke 131. točku (b), članak 265. točku (a) te članak 284. stavak 5.,

                  —

                  uzimajući u obzir Delegiranu uredbu Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (2),

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke Odbora za unutarnje tržište i zaštitu potrošača,

                  —

                  uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 15. prosinca 2020.,

                  A.

                  budući da se delegiranom uredbom utvrđuju rokovi u okviru kojih gospodarski subjekti moraju carinskim tijelima država članica dostaviti određene podatke o sigurnosti i zaštiti kretanja robe morem s podrijetlom ili odredištem u Ujedinjenoj Kraljevini;

                  B.

                  budući da pregovori o budućem trgovinskom sporazumu s Ujedinjenom Kraljevinom do datuma odobrenja delegirane uredbe nisu rezultirali sporazumom o ukidanju obveze podnošenja naprednih sigurnosnih podataka o robi koja će se kretati morem i koja ima porijeklo ili odredište u Ujedinjenoj Kraljevini;

                  C.

                  budući da je u tu svrhu 19. prosinca 2018. Komisija donijela delegiranu uredbu (3) u svrhu pripreme na eventualnu situaciju nepostizanja sporazuma o urednom povlačenju Ujedinjene Kraljevine iz Unije, iako je sklapanjem sporazuma o povlačenju taj tekst postao suvišan;

                  D.

                  budući da bi delegirana uredba trebala stupiti na snagu što je prije moguće kako bi se osigurao neometan rad carinske uprave i gospodarskih subjekata na dnevnoj bazi nakon kraja prijelaznog razdoblja;

                  1.

                  izjavljuje da ne ulaže prigovor na Delegiranu uredbu;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 269, 10.10.2013., str. 1.

         (2)  SL L 343, 29.12.2015., str. 1.

         (3)  Delegirana uredba Komisije (EU) 2019/334 od 19. prosinca 2018. o izmjeni Delegirane uredbe (EU) 2015/2446 u pogledu rokova za podnošenje ulaznih skraćenih deklaracija i deklaracija prije otpreme u slučaju prijevoza morem kojemu je polazište ili odredište u Ujedinjenoj Kraljevini Velike Britanije i Sjeverne Irske, Kanalskim otocima i Otoku Manu (SL L 60, 28.2.2019., str. 1.).


               29.10.2021

               HR

               Službeni list Europske unije

               C 445/231

      P9_TA(2020)0353
      Neulaganje prigovora na delegirani akt: Ažuriranje iz 2020. taksonomije utvrđene u regulatornim tehničkim standardima za jedinstveni elektronički format za izvještavanje
      Odluka Europskog parlamenta o neulaganju prigovora na Delegiranu uredbu Komisije od 6. studenoga 2020. o izmjenama Delegirane uredbe (EU) 2019/815 u pogledu ažuriranja iz 2020. taksonomije utvrđene u regulatornim tehničkim standardima za jedinstveni elektronički format za izvještavanje (C(2020)7523 – 2020/2865(DEA))
      (2021/C 445/39)

         Europski parlament,

                  —

                  uzimajući u obzir Delegiranu uredbu Komisije (C(2020)7523),

                  —

                  uzimajući u obzir pismo Komisije od 18. studenoga 2020. kojim od Parlamenta traži da izjavi kako neće ulagati prigovor na Delegiranu uredbu,

                  —

                  uzimajući u obzir pismo Odbora za pravna pitanja upućeno predsjedniku Konferencije predsjednika odbora od 4. prosinca 2020.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Direktivu 2004/109/EZ Europskog parlamenta i Vijeća od 15. prosinca 2004. o usklađivanju zahtjeva za transparentnošću u vezi s informacijama o izdavateljima čiji su vrijednosni papiri uvršteni za trgovanje na uređenom tržištu i o izmjeni Direktive 2001/34/EZ (1), a posebno njezin članak 4. stavak 7.,

                  —

                  uzimajući u obzir Uredbu (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (2), a posebno njezin članak 13. stavak 2.,

                  —

                  uzimajući u obzir nacrt regulatornih tehničkih standarda koji je 18. lipnja 2020. Europsko nadzorno tijelo za vrijednosne papire i tržišta kapitala dostavilo Komisiji,

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke Odbora za pravna pitanja,

                  —

                  uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 15. prosinca 2020.,

                  A.

                  budući da se Delegiranom uredbom Komisije (EU) 2019/815 utvrđuje jedinstveni elektronički format za izvještavanje iz članka 4. stavka 7. Direktive 2004/109/EZ u kojem izdavatelji trebaju sastavljati godišnje financijske izvještaje;

                  B.

                  budući da se glavna taksonomija za jedinstveni elektronički format za izvještavanje temelji na taksonomiji Međunarodnih standarda financijskog izvještavanja (MSFI) i da je dopunjava; budući da zaklada za MSFI svake godine ažurira taksonomiju MSFI-ja kako bi u obzir uzela, među ostalim, objavljivanje novih ili izmjene postojećih MSFI-ja, analizu informacija koje se obično prenose u praksi i poboljšanja općeg sadržaja te taksonomije ili tehnologije koja se upotrebljava;

                  C.

                  budući da je Delegiranom uredbom Komisije od 6. studenoga 2020. predviđeno da će se ona primjenjivati na godišnje financijske izvještaje koji sadržavaju financijske izvještaje za financijske godine koje počinju 1. siječnja 2021. ili nakon tog datuma; budući da će izdavatelji moći usvojiti taksonomiju navedenu u toj Uredbi za financijske godine koje počinju 1. siječnja 2020. ili nakon tog datuma;

                  D.

                  budući da Parlament i Vijeće mogu u roku od tri mjeseca od priopćenja delegiranog akta uložiti prigovor na taj akt;

                  E.

                  budući da im je Komisija 6. studenoga 2020. proslijedila delegirani akt te će stoga rok od tri mjeseca za eventualne prigovore Parlamenta ili Vijeća isteći nakon 1. siječnja 2021., predviđenog datuma stupanja na snagu delegiranog akta;

                  F.

                  budući da nema razloga za ulaganje prigovora na taj delegirani akt;

                  1.

                  izjavljuje da ne ulaže prigovor na Delegiranu uredbu Komisije;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 390, 31.12.2004., str. 38.

         (2)  SL L 331, 15.12.2010., str. 84.


Odluka Komisije od 07/09/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10287 - PROXIMUS / BESIX / SL / i.LECO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 04/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10508 - HUTCHISON 3 INDONESIA / INDOSAT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 27/10/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10487 - CDPQ / INVESTCORP / ICR) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 21/10/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10481 - SILVER LAKE / BV / CLUBESSENTIAL HOLDINGS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)